Strømming er et alternativ til digital nedlastning. I sistnevnte kan brukerne laste ned en kopi av innholdet til bruk på sin egen datamaskin, nettbrett eller smarttelefon. Noen videostrømmetjenester, blant andre Netflix, har imidlertid såkalte offline-løsninger. Det betyr at brukerne kan laste ned en kopi av ønsket innhold og deretter spille det av uten nettdekning. Denne kopien er bare tilgjengelig i selve tjenesten, og kan ikke overføres og lagres på brukerens egen enhet.